užívanie liekov v tehotenstve
Môžem brat antibiotiká zinnat plus flexaparine v tehotenstve?
Dobrý deň,
ďakujeme za Vašu otázku.
Medzi antibiotikom Zinant a fraxiparinom nedochádza k žiadným interakciám, teda k žiadnému ovplyvneniu účinku. K dispozícii je obmedzené množstvo údajov o použití Zinnatu u gravidných žien. Štúdie na zvieratách nepreukázali škodlivé účinky na graviditu, embryonálny alebo fetálny vývoj, pôrod alebo postnatálny vývoj. Zinnat sa má predpisovať gravidným ženám iba vtedy, keď prínos prevažuje nad rizikami. V klinických štúdiách sa neskúmal účinok Fraxiparinu na plodnosť.
V prípade ak je kombinácia liekov indikovaná lekárom, ktorý bol oboznámení o tehotenstve, treba sa riadiť jeho pokynmi. V opačnom prípade je potrebné ho opätovne kontaktovať.
Prajem pekný zvyšok dňa.
S pozdravom,
PharmDr. Anna Pacalajová